Drie in hof oor reuse-wapenvonds | Maroela Media
Prokureurs Modesto Saladino en Larry Marks saam met Emma Shumler-Tishko en haar dogter Nelly buite die Johannesburgse landdroshof Foto: Daniel Born (TimesLive)
Drie mense wat in hegtenis geneem is vir die besit van ongelisensieerde vuurwapens, ammunisie en springstof by ŉ huis in Norwoord, sal na verwagting Woensdag in die Johannesburgse landdroshof verskyn.
Emma Shumler-Tishko (62), haar man Mark (59) en Endi Nkhoma (26) word aangekla van die besit van ongelisensieerde vuurwapens en ammunisie, dwelmhandeldryf, en die oortreding van die Wet op Plofstowwe.
Emma, wat in ŉ rolstoel is, is vroeër op borgtog van R5 000 vrygelaat weens haar toestand. Mark en Nkhoma bly in aanhouding.
Die egpaar, van Oekraïne, is op 22 Mei by hul huis in Norwood, noord van Johannesburg, in hegtenis geneem toe die polisie R1-, R4- en R5-gewere, AK-47’s en ongeveer 300 handwapens by die huis opgespoor het. Die polisie het ook beslag gelê op ontstekers, ŉ masjien wat ammunisie kan vervaardig, verpakte dagga en springstof wat gebruik word om kitsbanke mee op te blaas.
Johannesburg Norwood Wapenvonds
Liggaam met ses skietwonde in reservaat gevind
Die mense kon net op een manier die wapens in die hande gekry het en dit is deur polisiemanne wat dit hanteer het tydens inhandiging en beslagneming wat dink hulle is onaantasbaar en het genoeg kontakte in die hoerhierargie van die polisie om hulle van enige blaam te onthef en om toutjies te trek om sake so te manipuleer dat hulle nooit eers aangeklae of verdink word nie, ons familie is deur so insident deur ‘n blanke polisieman in die K9 eenheid van die polisie, die hele saak stink na polisiebetrokkenheid.